Source: http://www.europarl.fi/view/fi/tapahtumat/parlamentin_viikko/Parlamentin_viikko_2010/ep_viikko-2010-September/Parlamentin-viikko-38-10.html
Timestamp: 2013-06-20 11:59:39+00:00
Document Index: 3722622

Matched Legal Cases: ['kko ', 'kko ', 'kko ', 'kko ', 'kko ', 'kko ']

Parlamentin viikko 38/10
[KEY NOT FOUND : global.you-are-here] : PääsivuTapahtumatParlamentin viikkoParlamentin_viikko_2010SyyskuuParlamentin viikko 38/10
Parlamentin viikko 40/10
Parlamentin viikko 39/10
Parlamentin viikko 37/10
Parlamentin viikko 36/10
- Täysistunnossa rahoitusvalvontapaketti ja lääketurvallisuus
- Arktisen alueen parlamentaarikot tukivat EU:n tiedotuskeskuksen perustamista Rovaniemelle
- EuroparlTV: EU:n budjetti 2011 - Euroopan parlamentin vuoden 2011 tiedotusavustukset haettavissa
- Autoton päivä 22.9. Helsingissä
- Lappilaiset suhtautuvat EU:hun melko neutraalisti
- Mitä Venäjä haluaa - mitä EU haluaa? Demokratia Venäjällä -seminaari 17.9. klo 16-17.30
- Euroopan muuttoliikeverkoston kansallinen seminaari 27.9.
PARLAMENTISSA VIREILLÄ: Täysistunnossa rahoitusvalvontapaketti ja lääketurvallisuus
Euroopan parlamentti kokoontuu syyskuun toiseen täysistuntoon Strasbourgissa ensi viikolla. Parlamentti äänestää keskiviikkona rahoitusvalvontapaketin hyväksymisestä, mikä johtaisi eurooppalaisen rahoitussääntelyn merkittävään uudistukseen. Lainsäädännön myötä perustetaan neljä uutta EU-viranomaista johtamaan rahoitusvalvontaa tammikuusta 2011.
Parlamentti äänestää myös lääketurvallisuudesta. Potilaiden asema paranee ja he saavat enemmän tietoa lääkkeiden käytöstä ja niiden haittavaikutuksista, mikäli parlamentti hyväksyy neuvoston kanssa neuvotellun sopimuksen, joka koskee kansallisten ja eurooppalaisten lääketurvallisuusverkkosivustojen perustamista. Esityslistalla on äänestys terveydensuojeluun ja tuhoeläinten torjuntaan liittyvästä lainsäädännöstä. Biosideja koskevia sääntöjä päivitetään, jotta terveyden- ja ympäristönsuojelua voidaan tehostaa.
Parlamentti keskustelee tiistaina EU:n ja Kiinan suhteista. Vuosittainen EU-Kiina-huippukokous pidetään 6. lokakuuta. Tämän lisäksi parlamentti keskustelee siitä, miten EU voisi estää kiinalaisten työleirivankien valmistamien tuotteiden tuonnin.
Parlamentti keskustelee 16. syyskuuta pidetyn EU-huippukokouksen tuloksista Eurooppa-neuvoston puheenjohtajan Herman Van Rompuyn ja komission kanssa. Van Rompuy esittelee nyt Eurooppa-neuvoston tulokset Strasbourgissa ensimmäistä kertaa Lissabonin sopimuksen vaatimuksen mukaisesti.
Täysistuntoa voi seurata EPLiven kautta.
EPLiven suorat lähetykset Taustatietoa: The European Parliament and financial supervision reform
Arktisen alueen parlamentaarikot tukivat EU:n tiedotuskeskuksen perustamista Rovaniemelle
Arktisen alueen parlamentaarikkokonferenssi kokoontui tällä viikolla Euroopan parlamentissa Brysselissä. Konferenssiin osallistui Euroopan parlamentin, Pohjoismaiden, Kanadan, Yhdysvaltojen ja Venäjän edustajien lisäksi alkuperäiskansojen edustajia. Yhteistyöllä pyritään parantamaan arktisen alueen ja siellä elävien alkuperäiskansojen ja muiden asukkaiden asemaa ja elinolosuhteita. Julkilausumassaan arktisen alueen parlamentaarikot antoivat tukensa EU:n arktisen tiedotuskeskuksen perustamiselle Rovaniemelle.
Conference of Arctic Parlamentarians EuroparlTV: EU:n budjetti 2011 Parlamentti alkaa työstää vuoden 2011 budjettia haastavissa merkeissä. Neuvoston suunnittelemat leikkaukset eivät meppien mukaan tue Euroopan talouskasvun edistämistä ja sovitut hankkeet uhkaavat jäädä toteutumatta. EuroparlTV:n jutussa mepit kertovat kantansa leikkauksiin ja esittävät perusteet suuremman budjetin puolesta.
Euroopan parlamentin vuoden 2011 tiedotusavustukset haettavissa
Avustusohjelman ilmoitus
Yksityiskohtaiset ohjeet ja hakulomakkeet
TAPAHTUMIA SUOMESSA: Autoton päivä Helsingissä 22.9.
Euroopan parlamentin Suomen tiedotustoimisto ja Euroopan komission Suomen-edustusto ovat mukana 22. syyskuuta Autottomassa päivässä Helsingin Narinkkatorilla klo 11-18. Jaossa maksutonta EU-tietoa. Ohjelmalavalla nähdään erilaisia musiikkiesityksiä, pyörähuutokauppa, Zumba- sekä ki‑balans‑jumppaa. Torilla on mahdollisuus opetella jongleerausta ja yksipyöräilyä. Lisäksi lasten liikennekaupunkiin (Auroranportti 2) on vapaa pääsy klo 9—14.
Autoton päivä on osa Kansainvälistä Liikkujan viikkoa, jota vietetään totuttuun tapaan syyskuun 16.-22. päivä. Suomessa Liikkujan viikkoa vietetään tänä vuonna kahdeksatta kertaa ja Autotonta päivää jo yhdennettätoista kertaa. Autoton päivä
Lappilaiset suhtautuvat EU:hun melko neutraalisti
Puolet lappilaisista katsoo, ettei EU vaikuta omaan jokapäiväiseen elämään myönteisesti eikä kielteisesti. Myönteisenä EU:n vaikutukset kokee joka neljäs ja kielteisenä joka kahdeksas lappilainen. EU:sta on lappilaisten mielestä ollut eniten hyötyä matkustamisen helpottamisessa. Seuraavaksi eniten EU:sta koetaan olleen hyötyä työllisyyden ja elinkeinojen tukemisessa sekä koulutuksen ja tutkimuksen kehittämisessä.
Tulokset käyvät ilmi Euroopan komission Suomen-edustuston Taloustutkimuksella kesä-heinäkuussa 2010 teettämästä kyselystä. Kysely julkaistiin viime perjantaina EU arjessa -tapahtumassa Rovaniemellä. Lapin tutkimuksen tulokset
Mitä Venäjä haluaa - mitä EU haluaa? Demokratia Venäjällä -seminaari Pääkaupunkiseudun Eurooppanuoret järjestävät seminaarin, joka käsittelee demokratiaa Venäjällä sekä EU:n suhdetta Venäjään. Seminaari pidetään 17.9. Eurooppasalissa (Pohjoisesplanadi 31) klo 16.00-17.30. Panelisteina toimivat Venäjä-asiantuntija Ilmari Susiluoto, sekä kansanedustajat Henrik Lax (RKP), Pertti Salolainen (KOK) ja Esko-Juhani Tennilä (Vas). Lisätietoja: Pääkaupunkiseudun Eurooppanuorten puheenjohtaja Telle Vilkama Pintos, telle.vilkama@gmail.com, puh. 040-7076681.
Euroopan muuttoliikeverkoston kansallinen seminaari 27.9. Euroopan muuttoliikeverkoston kansallinen seminaari järjestetään Eurooppasalissa (Pohjoisesplanadi 31) klo 8.45-16.00. Seminaarin pääesityksen pitää kansainvälisen Metropolis-hankkeen toimitusjohtaja, muuttoliikealan asiantuntija Dr. Howard Duncan Kanadasta, aiheenaan kilpailu koulutetusta maahanmuuttajatyövoimasta. Työperäistä maahanmuuttoa käsittelevät myös Euroopan muuttoliikeverkoston tämän vuoden teematutkimukset, 'Maahanmuutto työvoimapulan ehkäisynä' sekä 'Väliaikainen muutto ja kiertomuutto', jotka esitellään seminaarissa Suomen osalta. Lisätiedot ja ilmoittautumiset 20.9.2010 mennessä alla olevasta linkistä. Ilmoittautumiset ja lisätiedot
Pia Siitonen ja Tuomas Meurman
pia.siitonen@europarl.europa.eu Parlamentin viikon tilaukset, osoitteenmuutokset ja peruutukset sekä pyynnöt liittyä toimittajien lähetyslistoille: ephelsinki@europarl.europa.eu